**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2022 m. balandžio 28 d. sprendimo Nr. t1-93 „DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO“ pakeitimo**

2022 m. gruodžio 22 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų, patvirtintų Plungės rajono savivaldybės tarybos 2022 m. balandžio 28 d. sprendimo Nr. T1-93, 1 punktu patvirtinto priedo 1 punkto „Bendrojo ugdymo ir ikimokyklinį ugdymą vykdančių mokyklų (išskyrus Plungės specialųjį ugdymo centrą) socialinių pedagogų, pedagoginių pareigybių ugdymo procesui organizuoti ir valdyti, finansuojamų iš mokymo lėšų, ir etatų normatyvai“ pastabas, papildant jas 7 punktu:

„7. Plungės lopšelio-darželio „Raudonkepuraitė“ skyriui „Vėrinėlis“ papildomai skiriama 0,25 skyriaus vedėjo etato“.

2. Nustatyti, kad sprendimas įsigalioja 2023 m. sausio 1 d.

Savivaldybės meras

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Rengėja Švietimo ir sporto skyriaus vyr. specialistė Birutė Brogienė

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„Dėl plungės rajono savivaldybės tarybos 2022 m. balandžio 28 d. sprendimo Nr. t1-93 „DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO“ pakeitimo“**

2022 m. gruodžio 1 d.

Plungė

**1. Parengto teisės akto projekto tikslai, uždaviniai, problemos esmė.** Lapkričio 24 d. pradėjo veikti lopšelio-darželio „Raudonkepuraitė“ skyriui „Vėrinėlis“ (2 grupės) ir šiuo sprendimu reikia patvirtinti 0,25 skyriaus vedėjo etato.

**2. Kaip šiuo metu yra sprendžiami projekte aptarti klausimai.** Šiuo metu „Vėrinėlis“ skyriaus vedėjo etato lopšelis-darželis „Raudonkepuraitė“ neturi.

**3. Kodėl būtina priimti sprendimą, kokių pozityvių rezultatų laukiama.** Buvusioje Motiejaus Valančiaus pradinėje mokykloje atidarytos „Raudonkepuraitės“ lopšelio-darželio „Vėrinėlis“ skyriaus 2 grupės. Reikalinga skirti 0,25 skyriaus vedėjo etato. Tokius skyrių vedėjų etatus turi lopšeliai-darželiai „Nykštukas“ (0,25 etato Kantaučių skyriui) ir „Vyturėlis“ (0,5 etato „Prūsalių“ skyriui ir 0,25 etato Didvyčių skyriui).

**4. Siūlomos teisinio reguliavimo nuostatos.** Patvirtinus skyriaus vedėjo pareigybę, lopšelio-darželio „Raudonkepuraitė“ „Vėrinėlio“ skyriui bus užtikrinamas tinkamas administravimas.

**5. Pateikti skaičiavimus, išlaidų sąmatas, nurodyti finansavimo šaltinius**. Papildomai reikės 2023 m. 3,9 tūkst. Eur SB lėšų bei 3,9 tūkst. Eur Mokymo lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Reikalinga pakeisti Plungės rajono savivaldybės tarybos 2022 m. balandžio 28 d. sprendimo Nr. T1-93 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“, priedo 1 punkto pastabas, papildant jas 7 punktu: „7. Plungės lopšelio-darželio „Raudonkepuraitė“ skyriui „Vėrinėlis“ papildomai skiriama 0,25 skyriaus vedėjo etato“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės lopšeliui-darželiui „Raudonkepuraitė“.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Bus tinkamai administruojamas darželio skyrius* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė

(Pareigos) (Parašas) (Vardas, pavardė)